**ສາທາລະນະ​ລັດ​ ປະຊາທິປະ​ໄຕ ປະຊາຊົນ​ລາວ**

**ສັນຕິພາບ​ ເອກະລາດ ປະຊາທິປະ​ໄຕ ​ເອກະ​ພາບ ວັດທະນະ​ຖາວອນ**

**-------------**

**ແຂວງຫຼວງພະບາງ**

**​ເມືອງຫຼວງພະ​ບາງ**

**ບ້ານ ສັງຄະໂລກ ວັນທີ 08 ພຶດສະພາ 2017.**

**ເບີໂທຕິດຕໍ່: 020 221 33456**

**ໃບຄໍາຮ້ອງຂໍຄວາມເປັນທໍາ**

**ຮຽນ:** ທ່ານ ປະທານສະພາ ປະຊາຊົນ, ເຂດເລືອກຕັ້ງທີ່ VI ແຂວງຫຼວງພະບາງ, ທີ່ເຄົາລົບຢ່າງສູງ!

**ເລື່ອງ:** ຂໍສະເໜີ ເພີ່ມເຕີມກ່ຽວກັບການຂໍລົບລ້າງ ຄຳພິພາກສາ.

**- ອີງຕາມ:** ແນວທາງລຶບລ້າງ ຄວາມທຸກຍາກ ຂອງປະຊາຊົນ, ທີ່ພັກ-ລັດຖະບານແຫ່ງ ສປປ ລາວ ວາງອອກ.

**- ອີງຕາມ:** ກົດໝາຍ, ວ່າດ້ວຍສິດ ແລະ ພັນທະຂອງພົນລະເມືອງລາວ ຕໍ່ໜ້າກົດໝາຍ ແຫ່ງ ສປປ ລາວ.

**- ອີງຕາມ:** ສັນຍາຊື້-ຂາຍ ດິນ, ເລກທີ 01 / ສຄລ,ທີ່ບ້ານ ສັງຄະໂລກ, ວັນທີ 08/ 01 /2012 ລະຫ່ວາງ ນາງ ບຸນທັນ ແລະ ທ້າວ ເພັດຈໍາພອນ ຂຸນດາລາ.

**- ອີງຕາມ:** ໃບຢັ້ງຢືນ ເລກທີ 246/ຫຊສ,ຫຼບ, ລົງວັນທີ 11 /04/2015 ຂອງຫ້ອງການຊັບພະຍາກອນທໍາມະ

ຊາດ ແລະ ສິ່ງແວດລ້ອມ, ເມືອງຫຼວງພະບາງ.

**- ອີງຕາມ:** ໃບຢັ້ງຢືນ ເລກທີ 205 / ພຊສ, ຫຼວງພະບາງ, ວັນທີ 02 FEB 2016 ຂອງພະແນກ ຊັບພະຍາ

ກອນທໍາມະຊາດ ແລະ ສິ່ງແວດລ້ອມ, ແຂວງຫຼວງພະບາງ, ກ່ຽວກັບເນື້ອທີ່ດິນ ຂອງທ້າວເພັດຈໍາພອນ ຂຸນດາລາ-ທ້າວ ແສງວົງຈິດ ຢາງວິໄລ ທີ່ດິນຕັ້ງຢູ່ສັງຄະໂລກ ເມືອງ ຫຼວງພະບາງ ແຂວງ ຫຼວງພະບາງ.

**- ອີງຕາມ:** ເນື້ອໃນ ຄໍາຕັດສິນ ຄະນະສານແພ່ງຂັ້ນຕົ້ນ ຂອງສານປະຊາຊົນແຂວງຫຼວງພະບາງ, ສະບັບ ເລກທີ 012 /ຂຕ.ພ, ລົງວັນທີ 14 ພະຈິກ 2016.

ຂ້າພະເຈົ້າ: ນາງ ບຸນທັນ ລັກປະສິດ, ອາຍຸ **59** ປີ, ຊົນຊາດລາວ, ສັນຊາດ ລາວ, ຊົນເຜົ່າລາວລຸ່ມ, ສາສະໜາພຸດ. ປັດຈຸບັນ ຢູ່ບ້ານ ສັງຄະໂລກ, ໜ່ວຍ 0**5,** ເຮືອນ ເລກທີ **090** ເມືອງ ແລະ ແຂວງ ຫຼວງພະບາງ, ໃນຖານະເປັນ ( ຈໍາເລີຍ ), ຜູ້ທີ່ຖືກອັບປະໂຫຍດ ຈາກການຂາຍດິນ, ຂໍຖືເປັນກຽດ, ຮຽນມາຍັງທ່ານ ປະທານສະພາ ປະຊາຊົນ, ເຂດເລືອກຕັ້ງທີ່ VI ແຂວງຫຼວງພະບາງ, ມີຈຸດປະສົງ: ເພື່ອສະເໜີໃຫ້ສານພິຈາລະນາ ຕື່ມວ່າ: ລາຄາຂອງການຊື້-ຂາຍທີ່ດິນໃນບໍລິເວນນັ້ນຜ່ານມາບໍ່ມີຜູ້ໃດຂາຍໃນລາຄາ **595** ບາດ/ຕາແມັດ ຄືໂຈດໄດ້ຕີລາຄາໃຫ້ແກ່ຂ້າພະເຈົ້າ, ແຕ່ການຊື້-ຂາຍ

ທີ່ດິນຕົວຈີງໃນເວລານັ້ນ ແລະ ຢູ່ໃນຂົງເຂດບ້ານ ສັງຄະໂລກນັ້ນແມ່ນຊື້-ຂາຍຕົວຈິງມີລາຄາຕໍ່າສຸດ **1,481** ບາດ ຫຼື **1, 639** ບາດ /ຕາແມັດ ຂຶ້ນໄປເຊັ່ນ:

1. ທີ່ດິນ ທີ່ຂ້າພະເຈົ້າໄດ້ຊື້ກັບ ນາງ ພິດສະໄໝ ຈັນທະວົງ - ທ້າວ ຄຳຟອງ ຈັນທະວົງ ປະຈຸບັນຢູ່ບ້ານຈູມຄ້ອງ, ເມືອງຫຼວງພະບາງ, ແຂວງຫຼວງພະບາງ ຕາມສັນຍາຊື້-ຂາຍ ເລກທີ 03/ສຄລ, ທີ່ບ້ານສັງຄະໂລກ ວັນທີ16/01/2012

, ເບີໂທ: 77776304. ແມ່ນໄດ້ຊື້ ໃນລາຄາ **610,000** ບາດ, ຕໍ່ເນື້ອທີ່ດິນ **372** ຕາແມັດ, ກໍສະແດງວ່າ: ທີ່ດິນຕອນ

ນີ້ ມີມູນຄ່າ 1 ຕາແມັດ ເທົ່າກັບ **1,639** ບາດ, ຄວາມຈິງທີ່ດິນດັ່ງກ່າວທີ່ຂ້າພະເຈົ້າຊື້ນີ້ ຍັງບໍ່ໄດ້ຕິດແຄມທາງໃຫ່ຍ ຄືກັບ

ທີ່ດິນທີ່ຂ້າພະເຈົ້າ ຂາຍໃຫ້ທ້າວ ເພັດຈໍາພອນ ຂຸນດາລາ (ໂຈດ)ນີ້ເລີຍ, ເປັນຫຍັງໂຈດ ຈຶ່ງຕີລາຄາທີ່ດິນ ຂອງ ຂ້າພະເຈົ້າໃນລາຄາ **595** ບາດ / ຕາແມັດ ໂດຍພາລະການເຊັ່ນນີ້ ຜູ້ກ່ຽວມີເຈດຕະນາຊ້ອນໄວ້ ໃນເບື້ອງເລິກແນວໃດ?

2. ທີ່ດິນຂອງທ່ານ ບຸນທັນ + ນາງ ວັນດີ, ອາຊີບຄ້າຂາຍ, ປັດຈຸບັນຢູ່ບ້ານ ວັດແສນ, ໜ່ວຍ 02 ເມືອງ ແລະ ແຂວງຫຼວງພະບາງ, (ຜູ້ຊື້)ສິດນໍາໃຊ້ທີ່ດິນ ແລະ ເຮືອນ ແລະ ທ່ານ ຫຸມພັນ + ນາງ ວັນໄຊ, ອາຊີຍຄ້າຂາຍ, ປັດຈຸບັນຢູ່ບ້ານສັງຄະໂລກ, ໜ່ວຍ 12 ເມືອງ ແລະ ແຂວງຫຼວງພະບາງ ເປັນ(ຜູ້ຂາຍ) ສິດນໍາໃຊ້ທີ່ດິນ 135 ຕາແມັດ ແລະ ເຮືອນ

ໃນມູນຄ່າ 100,000,000 ກີບ, ແຕ່ຄວາມຈິງພວກກ່ຽວຂາຍ ແລະ ຊື້ນຳກັນໃນມູນຄ່າ 190,000,000 ກີບ.

 3. ທີ່ດິນຕ່າງໆທີ່ເພິ່ນຕິດປ້າຍຂາຍຢູ່ເຂດສັງຄະໂລກ ກໍຢັງມີຢ່າງຫຼວງຫຼາຍເຊັ່ນ: ປ້າຍຕິດວ່າ: ຕ້ອງການຂາຍ ທີ່ດິນ(Land for Safe) ເບີຕິດຕໍ່ 020 29303689, 58551229 ໄດ້ໂທພົວພັນຜູ້ກ່ຽວແລ້ວດິນຕອນດັ່ງກ່າວນີ້ແມ່ນ

ຂາຍໄດ້ໃນລາຄາ **3, 400** ບາດ / ຕາແມັດ.

 4. ທີ່ດິນຂອງ ທ່ານ ເພັດຈຳພອນ(ໂຈດ) ຕອນດຽວທີ່ຊື້ນຳ ຂ້າພະເຈົ້າ (ຈໍາເລີຍ) ຢູ່ທີ່ ບ້ານ ສັງຄະໂລກ, ເມືອງຫຼວງພະບາງ, ແຂວງຫຼວງພະບາງ, ພີ່ນ້ອງໄປພົບເຫັນຕິດປ້າຍຂາຍຢູ່ ກໍເລີຍໂທພົວພັນ ຕາມເບີທີ່ເພິ່ນຂຽນຕິດ ຢູ່ປ້າຍປະກາດຂາຍ ນຳ ທ່ານ ເພັດຈໍາພອນ ເພິ່ນໄດ້ແຈ້ງ ທາງໂທລະສັບວ່າ: ຂາຍໃນ ລາຄາ **100** ໂດລາ / ຕາແມັດ, ແຕ່ປ້າຍ ບໍ່ໄດ້ບອກລາຄາ, ບັນຫານີ້ຜູ້ກ່ຽວຄິດແນວໃດ ຈຶ່ງມາຕີລາຄາໃຫ້ຂ້າພະເຈົ້າຂາຍໃນມູນຄ່າ 500 ບາດ / ຕາແມັດ ແລະ ມາຕິດປ້າຍຂາຍພັດເວົ້າໃນມູນຄ່າ **100** ໂດລາ/ ຕາແມັດ.( ນີ້ແມ່ນພຶດຕິກໍາມີເຫງື່ອນງໍາ ຊໍ່ສະແດງເຖິງການສໍ້ໂກງຂອງຜູ້ມີເງິນ).

 ເພື່ອຄວາມຖືກຕ້ອງເປັນທໍາ ແລະ ມີຄວາມຍຸຕິທໍາ ແນໃສ່ຍົກສູງ ຄຸນນະພາບ ຂອງກົດໝາຍ ແຫ່ງ ສປປ ລາວ

ເພື່ອຮັບໃຊ້ໜ້າທີ່ການເມືອງຂອງລັດຖະບານ ກໍຄືປະຊາຊົນລາວນັບມື້ ໄດ້ຮັບຄວາມນິຍົມ-ຊົມຊອບນັ້ນ, ຂ້າພະເຈົ້າ ນາງ ບຸນທັນ(ຈໍາເລີຍ)ຂໍຮຽນສະເໜີມາຢັງ ທ່ານ ປະທານສະພາ ປະຊາຊົນ, ເຂດເລືອກຕັ້ງທີ່ VI ແຂວງຫຼວງພະບາງ, ເພື່ອຂໍ້ໃຫ້ເພິ່ນພິຈາລະນາ ມີ 2 ບັນຫາຄື:

1. ຂໍລົບລ້າງທັງໝົດຄໍາພິພາກສາ ຂອງສານປະຊາຊົນພາກເໜືອ, ຄະນະສານແພ່ງ ຂັ້ນອຸທອນ ສະບັບ ເລກທີ

005 / ອທ.ພ, ລົງວັນທີ 31 ມີນາ 2017.

1. ຂໍລົບລ້າງທັງໝົດ ຄໍາສັງອາຍັດຊັບສິນຂອງສານຂັ້ນຕົ້ນ ຕໍ່ກັບການດໍາລົງຊີວິດຂອງຄອບຄົວຂ້າພະເຈົ້າ, ຊຶ່ງ

ທັງໝົດຂອງການຊື້-ຂາຍດິນຕອນນີ້, ຂ້າພະເຈົ້າ ກໍບໍ່ມີບັນຫາໃດໆ ທີ່ຈະກະທໍາຄວາມຜິດ ຈົນເຖິງຂັ້ນ ອາຍັດຊັບ, ເປັນຫຍັງສານຂັ້ນຕົ້ນຈຶ່ງທາລຸນຂ້າພະເຈົ້າດ້ວຍຮູບການເຊັ່ນນີ້.

1. ຂໍໃຫ້ເພິ່ນລົງກວດກາຄວາມເປັນຈິງໃນການຊື້-ຂາຍນີ້ດ້ວຍ.
* ໝາຍເຫດ: ມີເອກະສານ ແລະ ຂໍ້ມູນທີ່ກ່ຽວຂ້ອງຕິດມາພ້ອມນີ້.

ດັ່ງນັ້ນ; ຈຶ່ງຮຽນມາຍັງທ່ານ ປະທານສະພາ ປະຊາຊົນ, ເຂດເລືອກຕັ້ງທີ່ VI ແຂວງຫຼວງພະບາງ, ໄດ້ພິຈາ

ລະນາ ແລະ ໃຫ້ຄວາມເປັນທໍາດ້ວຍ.

 ຮຽນມາດ້ວຍຄວາມເຄົາລົບນັບຖືຢ່າງສູງ!

 **ລາຍເຊັນເຈົ້າ ຂອງຄໍາຮ້ອງ**

**+ ບ່ອນສົ່ງ:**

**-** ຫ້ອງການສະພາເຂດ 6 1 ສະບັບ

- ສໍາເນົາ 1 ສະບັບ